Korvalävistykset korvalehden alaosa  2-6 kk
Ruston alueen lävistykset 6-12 kk
Daith, rook & industrial 8-12 kk
Korvan alueen lävistysten puhtaanapito vedellä huuhtelemalla ja keittosuolaliuoksella hauduttamalla 2-3 kertaa päivässä. Vältä lävistyksen päällä nukkumista ja riisu vaatteet varovasti jotta lävistys ei rasitu tai repeä. Ennen hiusten harjaamista tarkista aina ensin, että lävistyksen ympärille ei ole kietoutunut hiuksia. Suihkun jälkeen huuhtele ihoalue huolellisesti jotta lävistykseen ei jää shampoota ja kuivaa sitten varovasti korvantausta ja lävistys alue. Älä jätä kosteita hiuksia makaamaan lävistyksen päälle.
Ruston alueen yleisimpiä komplikaatioita ovat rasitus- ja arpipatit. Kysy hoito-ohjeita lävistäjältä ongelmatilanteissa. Edellä mainitut patit ovat usein punertavia, nesteisiä ja vuotavat kudosnestettä sekä verta. Kun taas ihon liikakasvu arvesta pysyväksi kosmeettiseksi haitaksi (keloidi) on harvinaista. Jos sinulla on taipuvuutta arven liikakasvuun, olethan yhteydessä ensimmäiseksi ihotautilääkäriin suunnitellessasi lävistyksen ottoa.
Huom. Helix-lävistyksen (perus rustolävistys korvalehden yläosaan reunalle) paranemisen tukemiseksi lyhennysvaihto 2 kk lävistyksen laiton jälkeen lävistäjällä. Muut ruston alueen lävistysten korujen vaihdot paranemisaikana tai lävistysten parannuttua kuten lävistäjä on neuvonut. Katso asiakaskortti. Paranemisajan lyhennysvaihtoja ei tule tehdä itse, sillä lävistys on vielä paranemisvaiheessa ja haavalla. Vaihdathan lävistyksen vasta sen ylitettyä oletetun minimin paranemisajasta.